Харлан Елисън
Харлан Джей Елисън () е американски писател на научна фантастика.

Биография и творчество 
Роден е на 27 май 1934 г. в Кливланд, щат Охайо. На 17-годишна възраст започва редовно да посещава университета в щат Охайо. Година и половина по-късно му се налага да напусне университета поради спор с преподавател, който твърдял, че на Харлан Елисън му липсва талант. Неговият връстник и съсед Робърт Силвърбърг го описва като доста буен младеж с много амбиции и силен стремеж за тяхното постигане.

Първите му произведения са написани още преди университета и са публикувани в периодичните издания за фентъзи и научна фантастика. Неговият първи фантастичен разказ Blind Lightning е публикуван през 1956 г., след като Елисън се премества в Ню Йорк. През следващите две години, до постъпването му в армията, той написва над 150 разказа, между които научнофантастични, еротични и детективски. В няколко от нефантастичните му произведения от този период се описва животът в американския град.

След като напуска армията, издава три романа, в които си проличава постепенната промяна в стила му. Някои от най-популярните му произведения са издадени през следващите 10 години. В тези години негови творби са наградени със 7 „Хюго“, 3 „Небюла“ и други награди за научна фантастика.

Неговите научнофантастични творби се смятат за свързващо звено при развитието на киберпънк движението.

Допълнителна информация 
 „Имам уста, за да крещя, а викът ми е плът печатна машина или арлекин, който не се разкая в самото лице на нощта“: обзорен материал за разказите на Х. Елисън, публикуван на части в електронно списание Starlighter  – част 1 , част 2 , част 3 , част 4 , част 5 , част 6

Външни препратки 
 Официален сайт
 
 
 

Американски писатели фантасти
Американски автори на разкази
Американски фентъзи писатели
Носители на награда „Небюла“
Носители на награда „Сатурн“
Носители на награда „Хюго“
Починали в Лос Анджелис
Родени в Кливланд